ચાલુ વર્ષે શેરડીનું બમ્પર ઉત્પાદન થયું છે, જોકે જૂના સ્ટોક તથા નવી આવકના પગલે ખાંડના ભાવમાં સતત ઘટાડો જોવા મળી રહ્યો છે. હાજર બજારમાં મીડિયમ અને સ્મોલ શુગરનો ભાવ ૨૭૦૦થી ૨૮૦૦ની પ્રતિક્વિન્ટલની સપાટીએ પહોંચી ગયા છે. ખાંડના ભાવમાં સતત ઘટાડો નોંધાયો છે, પરંતુ રસપ્રદ બાબત એ છે કે શેરડીમાંથી જ બનતા ગોળના ભાવ ટકેલા જોવા મળ્યા છે. ૫૦ રૂપિયાની સપાટી ક્રોસ કરીને છેલ્લા કેટલાય સમયથી ગોળ પ્રતિકિલો રૂ. ૫૫થી ૫૭ની સપાટીએ જોવા મળી રહ્યા છે. હોલસેલ બજારના વેપારીના જણાવ્યા પ્રમાણે ગોળના ભાવમાં ઘટાડો જોવાય તેવી શક્યતા ખૂબ જ ઓછી છે.